До Председателя
[bookmark: _GoBack]на Общински съвет Златоград                                                    вх. № ОС-967/09.09.2024г.



ДОКЛАДНА ЗАПИСКА 
ОТ 

   От общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев

Относно: Приемане на решение от Общински съвет Златоград за:


НЕЗАБАВНО  преустановяване на всякакви действия (фактически и правни), вкл. и строително-монтажни работи, свързани с изграждането на обект: Благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година.
  
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

С Решение № И51/24.01.2024 г., Общински съвет Златоград наложи мораториум за срок от три години за благоустрояване и изграждане  на парк в УПИ ХVIII – озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, като задължи Кмета на Община Златоград да предприеме всички необходими действия за промяна на предназначението на терена за осъществяване на съществуващото предназначение – пазар.
Това Решение се обжалва от Кмета на Община Златоград и със свое определение, което не подлежи на обжалване, Върховен съд на Република България, потвърди определението на Административен съд Смолян, с което е отхвърлена Жалбата на Кмета на Община Златоград.
Кмета на Община Златоград е в невъзможност вече, да реализира обект: №  1179 - Благоустрояване и изграждане на парк в гр. Златоград – 645 770 лв. от Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година.
С решение И- 161 прието на извънредно заседание на ОбС – Златоград, проведено на 08.07.2024 г., Протокол № 15, ОбС реши:В Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година, „обект №  1179 - Благоустрояване и изграждане на парк в гр. Златоград“ да се замени „обект № 1179- Проектиране и частично изграждане на улична мрежа в община Златоград:
1.За град Златоград, улици: 
„Акация", "Ангел Кънчев", "Арда", "Ахрида",“Рожен“, "Беловидово", „Бреза“, "В. Търново", "Васил Левски", "Виктор Юго", "Вихър", "Водолей", „Възраждане“, "Горски пътник", „Дельо Войвода“ „Дунав“, "Ерма", ", "Люлин", "Люляк", "Марица", "Младост", "Найден Геров", "Преспа", "Родопи", "Странджа", „Черно море“, "Тунджа", "Хаджи Димитър”, „Христо Ботев“, "Шипка", "Яков Змейкович", „Янтра“. 
2.За село с. Старцево, улици:
"Ален Мак", "Антон Страшимиров", "Беловидово", „В. Левски”, "Велико Търново", "Гео Милев", "Заря", "Здравец", "Иглика", "Кирил и Методий", "Кокиче", "Крайречна", "Л. Каравелов", "Люлин", "Люляк", "Младост", "Орфей", "П. Табаков", "П. Берон", "Пеньо Пенев", "Прогрес", "Спартак", "Тракия", "Топчиеви поляни", "Черно море", улицата към "Оловото". 
3.За с. Ерма река, улици: 
"Витоша", "Върбица", "Иван Вазов", "Изгрев", "Рила", "Хр. Ботев". 
4.За с. Долен, улици: 
"Васил Левски", "Здравец", "Изгрев", "Кокиче", „Люляк“, "Младост", "Орфей", "Прогрес".
5.За с. Аламовци, улици: 
„Васил Левски“, „Любен Кравелов“,улицата от кметството към Величко Чомезов до Кирчо Кануров, улицата от къщата на Асен Караметулов до главния път“.
6. Път за махала „Манделови“ село Страшимир.
  Решението е взето с приложение  на чл. 60, ал. 1 от АПК, /допуска предварително изпълнение на настоящото решение/. 
   Кметът на Община Златоград Мирослав Янчев, обжалва в Административен съд Смолян, разпореждането за допускане на предварително изпълнение на основание чл. 60 от АПК в посоченото решение. 
С определение № 1038/24.07.2024г., постановено по адм. д. № 265/2024 г. по описа на Административен съд - Смолян, е отхвърлено искането на Мирослав Янчев, кмет на Община Златоград за отмяна на разпореждане за допускане на предварително изпълнение на основание чл.60, ал.1 от АПК на Решение № И 161/2024 г. по Протокол № 15 от 08.07.2024 г., прието на извънредно заседание на Общински съвет – Златоград и и е прекратено образуваното производство.
Кметът на Община Златоград обжалва с частна жалба до ВАС, определението на Административен съд Смолян.
· ВАС с определение № 9585 София, 23.08.2024 г.
Върховният административен съд на Република България - Трето отделение
ОПРЕДЕЛИ
ОСТАВЯ В СИЛА определение № 1038/24.07.2024 г., постановено по адм. дело № 265 / 2024 г. по описа на Административен съд Смолян. С това определение на ВАС, решението на ОбС Златоград, подлежи на предварително изпълнение, съгласно  разпореждането на чл. 60, ал. 1 от АПК и е със задължителен характер за органите на администрацията.
Видно от действията на кмета на община Златоград, е неспазването на взетите решения на ОбС Златоград, което е обезпокоително и нанася невъзвратими вреди  както на бюджета на община Златоград, така и на собствеността на общината.
Молим,  при посочените основания и мотиви да се приеме следният проект на 




Р Е Ш Е Н И Е   № И ...........


На основание чл.21, ал.1, т.8 и т.23, във връзка с чл.20, ал.1 от ЗМСМА, чл.8, ал.2 от ЗОС и чл.3, ал.1 от Наредба № 2 за реда за придобиване, управление и разпореждане с общинско имущество на територията на община Златоград, докладна записка от общински съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, с вх.№ …../……и  във връзка с влязло в сила Решение № И 51, взето с Протокол № 8 от 24.01.2024г. на Общински съвет - Златоград за налагане на мораториум за срок от 3 години за благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година, потвърдено с Определение № 409/21.03.2024г. по адм.д.№ 50/2024г. по описа на Административен съд-гр.Смолян и Определение № 5847/14.05.2024г., постановено по адм. дело № 4449/2024г. по описа на ВАС, ІV отд., както и други решения на Общински съвет - Златоград, касаещи същия обект и продължаващите в нарушение на решенията на Общински съвет - Златоград строително-монтажни работи за изграждане на обекта, Общински съвет Златоград



РЕШИ:

1. Задължава Кмета на Община Златоград НЕЗАБАВНО да преустанови всякакви действия (фактически и правни), вкл. и строително-монтажни работи, свързани с изграждането на обект: Благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година.
2. При неизпълнение на настоящото решение Председателят на Общински съвет - Златоград за сезира органите на прокуратурата за предприемане на действия за търсене на наказателна отговорност от виновните лица.

           3. На основание чл.60, ал.1 от АПК допуска предварително изпълнение на решението по т.1, поради следните мотиви: Съгласно чл.18, ал.1 и чл.20, ал.1 от ЗМСМА Общинският съвет е висшия орган на местно самоуправление, който определя политиката за изграждане и развитие на общината във връзка с осъществяването на дейностите по чл.17, както и на други дейности, определени със закон. Следователно изпълнението на неговите решения има съществено значение за насоките на развитие на съответната община. В конкретния случай предварарителното изпълнение се допуска за защита на обосебон важни обществени интереси, свързани с изпълнение настоящото и предходните решения на Общински съвет – Златоград (част от тях потвърдени по съдебен ред), касаещи наложения мораториум за изпълнение на определено мероприятие.
	Защитата на обществения интерес се налага именно поради продължаващите незаконосъобразни действия на общинската администрация за реализиране  на това мероприятие, поради което без допускане на предварително изпълнение съществува опасност да бъде осуетено или сериозно затруднено изпълнението на акта. 
От друга страна, от закъснението на изпълнението на настоящото решение може да последва значителна или трудно поправима вреда, тъй като в имота се извършват строително-монтажни дейности, свързани с премахване на съществуващи търговски обекти и изграждане на нова инфраструктура, чрез които се променя трайно фактическото състояние на имота.














Вносители:
	
1.	Антон Симеонов …………………….
2.	Александър Илийков…………………
3.	Веселин Иванов ………………………
4.         Величко Сидеров ……………………
5.	Емилия Кръстева ……………………
6.	д-р Ерол Чинар………………………….
7.         Жечка Хаджийска……………………
8.	Йорданка Романова……………………….
9.         Невена Александрова………………………         
10.	Станислав Гюнелиев………………………

